Navodno je Veroniki htio pomoći jer je kako kaže ‘malo munjena’

Pacijenti iz Obrovca već se mjesecima žale na rad obiteljskog liječnika Gorana Jusupa te njegove zaručnice Veronike Pecolaj koja se predstavljala za medicinsku sestru iako to nije.

“Ženska osoba imenom Veronika Pecolaj, koja se u ordinaciji obiteljske medicine u Obrovcu predstavljala kao medicinska sestra, nikada nije bila upisana u Registar Hrvatske komore medicinskih sestara i nema odobrenje za samostalan rad”, potvrdila je predsjednica Hrvatske komore medicinskih sestara (HKMS), Slava Šepec.

MISLILI SMO DA JE NEMOGUĆE, ALI SLUČAJ OBROVAC POSTAJE JOŠ BIZARNIJI: Evo tko je medicinska sestra osebujnog liječnika

Iako je već poprilično bizarna činjenica da je žena bez završenog stručnog obrazovanja radila kao medicinska sestra u Domu zdravlja, skandal je poprimio još veće razmjere nakon razgovora novinara Indexa s Jusupom koji je otkrio kako je Veroniku Pecolaj izvukao sa psihijatrije te kako ista boluje od teške psihičke bolesti.

‘Ona je meni kao spremačica’

“Ona nije medicinska sestra. Ona nema znanje. Ona je meni kao spremačica. Njezina je uloga da primi i pozdravi ljude, ona kaže: ‘Doktore taj i taj pacijent, upiše ga.'”, rekao je Jusup.

OGLASILA SE I KOMORA: ‘Žena iz ordinacije u Obrovcu nije medicinska sestra, doktor nam je rekao da je ona spremačica’

Navodno je Veroniki htio pomoći jer je kako kaže “malo munjena”.

“Ona je bila na Ugljanu u psihijatrijskoj bolnici. Ja sam je izvadio. Tamo ju je stavila njena majka. To je šiptarska politika, ona je isto šiptarka”, ponavljao je liječnik iz Obrovca novinarima.

Potvrdio je kako je sa dotičnom u ljubavnoj vezi te se ne smatra odgovornim zbog stanja u svojoj ambulanti.